Meksikansk nakenhund finnes både som naken og pelset i tre størrelser. Den hårløse varianten finnes i farger og nyanser av sort, grå, lever, bronse, blond og rød, men mørke farger foretrekkes. Hundene kan også være spottede eller ha andre markeringsmønstre. Det samme gjelder for den pelsede varianten. Pelsen er kort og tilliggende. Typen minner om pariahunder, som basenji og thai ridgeback.